*Ljubljana, 18. oktober2018*

**EFLM register (Evropski specialist laboratorijske medicine – EuSpLM)**

Spoštovana kolegica, spoštovani kolega.

Obveščamo vas, da bo SZKKLM (po dogovoru z EFLM in zaradi poenostavitve birokratskih postopkov) v letu 2019 pričel z vpisom svojih članov (specialistov medicinske biokemije) v EFLM register Evropskih specialistov laboratorijske medicine – EuSpLM. Cilj registracije je čim bolj povečati število Evropskih specialistov laboratorijske medicine, kar predstavlja pomemben argument v procesu priznavanja in reguliranja našega poklica v Sloveniji ter v okviru EU (EU Directive 2013/55/EU).

Za vpis v omenjeni register, mora član izpolnjevati nekatere pogoje in sicer: opravljena specializacija iz medicinske biokemije, zaposlitev v okviru stroke, stalno strokovno izpopolnjevanje – izobraževanje. Ker trenutno v Sloveniji ni veljavnih licenc za področje medicinske biokemije – laboratorijske medicine, se bodo kot stalno izobraževanje upoštevale udeležbe na najmanj dve strokovnih srečanjih v tekočem letu. V kolikor se kandidat za vpis v register ni udeležil najmanj dveh strokovnih srečanj SZKKLM v tekočem letu, mora predložiti dokazila o ustreznem strokovnem izobraževanju ali strokovni dejavnosti (avtorstvo strokovnega članka, strokovno predavanje, …).

Za vaš vpis v EFLM register SZKKLM potrebuje nekatere vaše osebne podatke, kot tudi vaše soglasje k vpisu. V ta namen vam v prilogi pošiljamo ustrezen obrazec, ki ga prosimo izpolnite, podpišite ter pošljite na sedež SZKKLM (*info@szkklm.si*) in sicer najkasneje do 15.12.2018. Stroški vašegavpisa v register za leto 2019 (10 evrov) bodo kriti s strani SZKKLM. Z vpisom v register boste pridobili naziv Evropski specialist medicinske biokemije, ustrezen certifikat in bostepo svojemnazivu ter kompetencah enakovredni z ostalimi specialisti laboratorijske medicine v okviru EU.

Za morebitne dodatne informacije se prosimo obrnite na predsednico komisije za registracijo, Greto Štrakl (greta.strakl@gmail.com).

V pričakovanju vašega odgovora vas lepo pozdravljamo.

Greta Štrakl

Predsednica Komisije za registracijo